CELEX: 62013CN0197
Language: lv
Date: 2013-01-31 00:00:00
Title: Lieta C-197/13 P: Apelācijas sūdzība, ko par Vispārējās (astotā palāta) tiesas 2013. gada 13. janvāra spriedumu lietā T-540/10 Spānija/Komisija 2013. gada 16. aprīlī iesniedza Spānijas Karaliste

22.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 178/5
            
         Apelācijas sūdzība, ko par Vispārējās (astotā palāta) tiesas 2013. gada 13. janvāra spriedumu lietā T-540/10 Spānija/Komisija 2013. gada 16. aprīlī iesniedza Spānijas Karaliste
   (Lieta C-197/13 P)
   2013/C 178/10
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Spānijas Karaliste (pārstāvis — A. Rubio González)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               katrā ziņā apmierināt šo apelācijas sūdzību un atcelt Vispārējās tiesas 2013. gada 31. janvāra spriedumu lietā T-540/10 Spānija/Komisija;
            
         
               —
            
            
               atcelt Komisijas 2010. gada 13. septembra Lēmumu C(2010) 6154, [galīgā redakcija], par Kohēzijas fonda finansējuma samazinājumu šādu projektu posmiem: “Ātrgaitas dzelzceļa līnijas Madride-Saragosa-Barselona-Francijas robeža posma Ļeida-Martoreļa (platforma) starpposms IX-A” (CCI Nr. 2001.ES.16.C.PT.005), “Ātrgaitas dzelzceļa līnijas Madride-Saragosa-Barselona-Francijas robeža posma Ļeida-Martoreļa (platforma) starpposms X-B (Avinyonet del Penedés-Sant Sadurní d’Anoia)” (CCI Nr. 2001.ES.16.C.PT.008), “Ātrgaitas dzelzceļa līnijas Madride-Saragosa-Barselona-Francijas robeža posma Ļeida-Martoreļa (platforma) starpposmi XI-A un XI-B (Sant Sadurní d’Anoia-Gelida)” (CCI Nr. 2001.ES.16.C.PT.009), “Ātrgaitas dzelzceļa līnijas Madride-Saragosa-Barselona-Francijas robeža posma Ļeida-Martoreļa (platforma) starpposms IX-C” (CCI Nr. 2001.ES.16.C.PT.010);
            
         
               —
            
            
               katrā ziņā piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   
      
         Kļūda tiesību piemērošanā jautājumā par Padomes 1994. gada 16. maija Regulas (EK) Nr. 1164/94 par Kohēzijas fonda izveidi
      
       (1)
      
         II pielikuma H panta 2. punktā paredzētā termiņa tiesiskajām sekām
      : Pēc minētā termiņa beigām Komisija vairs nevarot veikt nevienu labojumu finansējumā, un tādēļ tai esot pienākums veikt maksājumu, savukārt izdarītais labojums neesot tiesisks.
   
      
         Kļūda tiesību piemērošanā jautājumā par līgumu slēgšanas tiesību piešķiršanas jēdzienu Padomes 1993. gada 14. jūnija Direktīvas 93/38/EEK, ar ko koordinē līgumu piešķiršanas procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē
      
       (2)
      
         izpratnē:
       Direktīvas 93/38 20. panta 2. punkta e) un f) apakšpunkts esot piemērojami nevis vispārīgi attiecībā uz jebkādiem izpildes posmā saskaņotajiem grozījumiem publiskā iepirkuma līgumos, bet gan vienīgi attiecībā uz būtiskiem grozījumiem. Būtisks grozījums, kas uzskatāms par jaunu līguma slēgšanas tiesību piešķiršanu, esot tad, kad ir izpildīti spriedumā lietā Pressetext Nachrichtenagentur
       (3) izklāstītie priekšnosacījumi.
   
      (1)  OV L 130, 1. lpp.; OV Īpašais izdevums latviešu valodā: 14. nod., 1. sēj., 9. lpp.
   
      (2)  OV L 199, 84. lpp.; OV Īpašais izdevums latviešu valodā: 6. nod., 2. sēj., 194. lpp.
   
      (3)  2008. gada 19. jūnija spriedums lietā C-454/06 Pressetext Nachrichtenagentur (Krājums, I-4401. lpp.).